ব্রাজিলের ভূগোল
ব্রাজিল দেশটি দক্ষিণ আমেরিকার প্রায় অর্ধেক দখল করে আছে এবং এটি আটলান্টিক মহাসাগরের তীরে অবস্থিত। ব্রাজিলের মোট আয়তন ৮৫,১৪,২১৫ কিমি২ (৩২,৮৭,৩৫৭ মা২), যার মধ্যে স্থলভাগের পরিমাণ ৮৪,৫৬,৫১০ কিমি২ (৩২,৬৫,০৮০ মা২) এবং জলভাগের পরিমাণ ৫৫,৪৫৫ কিমি২ (২১,৪১১ মা২)। ২,৯৯৪ মি (৯,৮২৩ ফু) দৈর্ঘ্য বিশিষ্ট পিকো ডা নেবলিনা ব্রাজিলের সর্বোচ্চ বিন্দু। ব্রাজিলের সীমানা রয়েছে আর্জেন্টিনা, বলিভিয়া, কলম্বিয়া, গায়ানা, প্যারাগুয়ে, পেরু, সুরিনাম, উরুগুয়ে, ভেনিজুয়েলা এবং ফ্রান্স (ফ্রান্সের দূরবর্তী অধিকৃত অঞ্চল ফ্রেঞ্চ গায়ানা) -এর সাথে। বেশিরভাগ স্থানের জলবায়ু ক্রান্তীয় গ্রীষ্মমণ্ডলীয় হলেও দক্ষিণে তুলনামূলকভাবে নাতিশীতোষ্ণ। বিশ্বের দ্বিতীয় দীর্ঘতম নদী আমাজন ব্রাজিলের বৃহত্তম নদী।